Document ID: /roh_data/filtered/fineweb-2-filterrobots_roh.jsonl.gz/13874

Da nov po la regenza tranter auter cumprar terren per metter a disposiziun a firmas che vulan sa chasar en il Grischun. La lescha metta era a disposiziun 80 milliuns francs ils proxims onns per projects innovativs che èn relevants per il sistem.
La lescha è sulettamain in instrument per il chantun.
La nova lescha per promover il svilup economic è era l’emprima lescha ch’il cusseglier guvernativ Jon Domenic Parolini ha represchentà en il Cussegl Grond. Parolini è cuntent ch’il parlament grischun ha sustegnì questa lescha. El ha dentant accentuà che la lescha saja sulettamain in instrument per il chantun per promover l’economia grischuna.